Jozef Hodorovský

Jozef Hodorovský (* 18. august 1921 – † 25. marec 2005) bol slovenský herec.

Celú mladosť prežil v Spišskej Novej Vsi kde absolvoval Učiteľský ústav. Bol ochotnícky činný v divadelnom súbore Hviezdoslav. V roku 1944 nastúpil do Slovenského divadla v Prešove ako profesionálny herec. V roku 1945 nastúpil ako člen činohry do Východoslovenského národného divadla v Košiciach. V roku 1977 mu Literárny zväz udelil cenu za celoživotnú tvorbu.

Tvorba 
Vo Východoslovenskom národnom divadle odohral 276 postáv a režíroval 17 hier. Pre rozhlas a Ma-ra-tón napísal množstvo pásiem, scénok a reportáži. Bol publicistom a prekladateľom do poľštiny a lužickosrbčiny. V rokoch 1960- 1968 vytvoril pre deti svojráznu postavu uja Bonifáca. V nemčine mu vyšla kniha pre deti Wier spielen Theater.

Hral vo filmoch Organ, Človek na moste, Správca skanzenu. Pre politické postoje v rokoch 1968 - 1969 bol 20 rokov vylúčený zo Zväzu slovenských dramatických umelcov.

Externé odkazy 
 
 
 Jozef Hodorovský

Slovenskí divadelní herci
Slovenskí filmoví herci
Slovenskí ochotníci
Slovenskí divadelní režiséri
Slovenskí rozhlasoví scenáristi
Slovenskí prekladatelia
Osobnosti z Krompách